CELEX: 62019TN0702
Language: da
Date: 2019-10-11 00:00:00
Title: Sag T-702/19: Sag anlagt den 11. oktober 2019 – Compass Overseas Holdings m.fl. mod Kommissionen

13.1.2020   
            
            
               DA
            
            
               Den Europæiske Unions Tidende
            
            
               C 10/34
            
         
      Sag anlagt den 11. oktober 2019 – Compass Overseas Holdings m.fl. mod Kommissionen
      (Sag T-702/19)
      (2020/C 10/46)
      Processprog: engelsk
      
         Parter
      
      
         Sagsøgere: Compass Overseas Holdings Ltd (Chertsey, Det Forenede Kongerige), Compass Overseas Holdings No.2 Ltd (Chertsey) og Hospitality Holdings Ltd (Chertsey) (ved advokaterne: A. von Bonin, O. Brouwer og A. Pliego Selie)
      
         Sagsøgt: Europa-Kommissionen
      
         Sagsøgernes påstande
      
      
                  —
               
               
                  Sagsøgtes afgørelse C(2019) 2526 final af 2. april 2019 om Det Forenede Kongeriges statsstøtte (SA.44896) vedrørende skattefritagelse for koncernintern finansiering for kontrollerede udenlandske selskaber annulleres.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat fire anbringender.
      
                  1.
               
               
                  Første anbringende om, at Kommissionen begik retlige fejl og/eller anlagde åbenbart urigtige skøn samt gav en utilstrækkelig begrundelse ved identificeringen, i den anfægtede afgørelse, af referenceordningen.
               
            
                  2.
               
               
                  Andet anbringende om, at Kommissionen begik retlige fejl og/eller anlagde åbenbart urigtige skøn samt gav en utilstrækkelig begrundelse, idet skattefritagelsen for koncernintern finansiering i den anfægtede afgørelse med urette blev kvalificeret som en fravigelse af referenceordningens normale funktionsmåde.
               
            
                  3.
               
               
                  Tredje anbringende om, at Kommissionen begik retlige fejl og/eller anlagde åbenbart urigtige skøn, idet det i den anfægtede afgørelse blev fastslået, at skattefritagelsen for koncernintern finansiering medfører forskelsbehandling mellem økonomiske aktører.
               
            
                  4.
               
               
                  Fjerde anbringende om, at Kommissionen begik retlige fejl og/eller anlagde åbenbart urigtige skøn, idet det i den anfægtede afgørelse blev konkluderet, at skattefritagelsen for koncernintern finansiering ikke kan begrundes i karakteren eller den almindelige opbygning af referenceordningen.